A BIZOTTSÁG 464/2008/EK RENDELETE
(2008. május 28.)
a 104/2007/EK rendelet szerinti, Bulgáriában a paradicsomra vonatkozóan a 2007/2008-as gazdasági évre fizetendő kiegészítő összeg meghatározásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel Bulgária és Románia csatlakozási szerződésére,
tekintettel Bulgária és Románia csatlakozási okmányára,
tekintettel a feldolgozásra szánt paradicsom támogatásának a 2007/2008-as gazdasági évre vonatkozó meghatározásáról szóló, 2007. február 2-i 104/2007/EK bizottsági rendeletre (1) és különösen annak 2. cikke (2) bekezdésére,
mivel:
(1)
Ahogy az a feldolgozott gyümölcs- és zöldségtermékek támogatási rendszere tekintetében a 2201/96/EK tanácsi rendelet részletes alkalmazási szabályainak megállapításáról szóló, 2003. augusztus 29-i 1535/2003/EK bizottsági rendelet (2) 39. cikke (2) bekezdése szerinti tagállami értesítésekből kitűnik, a 2006/2007-es gazdasági évben támogatással feldolgozott paradicsom mennyisége 11,8 %-kal meghaladta a közösségi küszöbértéket. Ezért a 2007/2008-as gazdasági évet követően indokolt kiegészítő összeget folyósítani azokban a tagállamokban, amelyek 2007. január 1-jén csatlakoztak az Európai Unióhoz és nem lépték túl a nemzeti küszöbértéket, illetve azt 25 %-nál kisebb mértékben lépték túl.
(2)
A 2007/2008-as gazdasági évben Bulgária nem lépte túl a nemzeti küszöbértéket. E tagállamban tehát helyénvaló tonnánként összesen 8,62 EUR-s kiegészítő összeget fizetni.
(3)
A 2007/2008-as gazdasági évre a román termelők nem adtak be támogatási kérelmet a feldolgozásra szánt paradicsomra vonatkozóan. Ennélfogva az említett gazdasági évre ebben a tagállamban nem indokolt kiegészítő összeget fizetni,
ELFOGADTA EZT A RENDELETET:
1. cikk
A 2007/2008-as gazdasági évet követően Bulgáriában a feldolgozásra szánt paradicsomra tonnánként 8,62 EUR-s, a 104/2007/EK rendelet 2. cikkének (2) bekezdése szerinti kiegészítő összeg fizetendő.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. május 28-án.